b'\n_START_ARTICLE_\nSergej Grigorjevi\xc4\x8d Volkonski\n_START_SECTION_\n\xc5\xbdivljenje\n_START_PARAGRAPH_\nRodil se je princu generalu konjenice Grigoriju Volkonskemu, ki je bil generalni guverner Orenburga in dr\xc5\xbeavni svetnik._NEWLINE_1. junija 1796 je vstopil v Hersonski grenadirski polk, nakar pa je bil decembra 1797 preme\xc5\xa1\xc4\x8den v Jekaterinoslavski kirasirski polk. Aktivno voja\xc5\xa1ko slu\xc5\xbebo je pri\xc4\x8del 28. decembra 1805 kot poro\xc4\x8dnik v Konjeni\xc5\xa1kem gardnem polku v bojih s Francozi (kampanja 1806-07); s polkom se je udele\xc5\xbeil tudi kampanje proti Turkom (1810-11). Za zasluge je bil povi\xc5\xa1an v stotnika._NEWLINE_Za zasluge v patriotski vojni leta 1812 je bil 20. oktobra istega leta povi\xc5\xa1an v polkovnika in 15. septembra 1813 v generalmajorja. Leta 1816 je postal poveljnik brigade v 2. ulanski diviziji in leta 1821 poveljnik brigade v 19. pehotni diviziji._NEWLINE_Zaradi uporaba \xc4\x8cernigovskega pehotnega polka je bil 5. januarja 1826 aretiran, preposlan v Peterburg in zaprt v Petropavlovsko trdnjavo. Obsojen je bil na ne\xc4\x8dastno odpustitev, izgubo \xc4\x8dina in odlikovanj, ter 10. junija 1826 \xc5\xa1e na smrtno kazen z obe\xc5\xa1enjem; 10. julija istega leta je bil pomilo\xc5\xa1\xc4\x8den in smrtna kazen je bila spremenjena v 20-letno zaporno kazen v Sibiriji s trdim delom. 22. avgusta istega leta je bila kazen skraj\xc5\xa1ena na 15 let in leta 1832 na 10 let. Njegov portret je bil na ukaz Nikolaja I. odstranjen iz Voja\xc5\xa1ke galerije; vrnjen je bil \xc5\xa1ele v za\xc4\x8detku 20. stoletja._NEWLINE_26. avgusta 1856 mu je bilo dovoljeno, da se ponovno naseli v evropski Rusiji ter je bil vrnjen v plemi\xc5\xa1ki stan. Vrnili so mu tudi nekatera odlikovanja.'